เรืออิหร่านแล่นโฉบใกล้เรือรบมะกัน ถือเป็นอันตรายและยั่วยุ
กองทัพสหรัฐฯแถลงเมื่อ 15 เม.ย. อ้างกองเรือสังกัดกองทัพพิทักษ์การปฏิวัติอิสลาม (IRGCN) ของอิหร่าน 11 ลำ แล่นโฉบเข้าใกล้เรือรบของกองทัพสหรัฐฯ กับหน่วยลาดตระเวน 6 ลำ ระหว่างปฏิบัติการร่วมกับเฮลิคอปเตอร์ของกองทัพในน่านน้ำสากลกลางอ่าวเปอร์เซีย ระบุการกระทำของอิหร่านถือเป็นอันตรายและยั่วยุรายงานของสหรัฐฯ ระบุการแล่นโฉบของเรืออิหร่านครั้งหนึ่งแล่นเข้าใกล้เรือลาดตระเวนของสหรัฐฯ ในระยะแค่ 10 หลา หรือราว 9 ม. เรือของสหรัฐฯ จึงแจ้งเตือนหลายครั้งผ่านทั้งวิทยุ ผ่านแตรจากเรือ และอุปกรณ์รบกวนเสียงระยะไกล ทำให้กองเรือของอิหร่านพากันแล่นห่างออกไปราว 1 ชม.ต่อมาอย่างไรก็ตาม การกระทำดังกล่าวของอิหร่านถือเป็นการยั่วยุและเป็นอันตรายที่เพิ่มความเสี่ยงให้เกิดการคำนวณผิดพลาดและเกิดการชนกันได้ทั้งไม่เป็นไปตามสนธิสัญญากฎระเบียบป้องกันเรือชนกันกลางทะเลระหว่างประเทศและปฎิสัมพันธ์เช่นนี้เคยเกิดขึ้นเมื่อช่วงไม่กี่ปีที่ผ่านมาท่ามกลางความสัมพันธ์ที่ตึงเครียดของสองประเทศก่อนหน้านี้ไม่นาน เพิ่งเกิดเหตุเครื่องบินรบของรัสเซีย บินโฉบเครื่องบินสอดแนมของสหรัฐฯเหนือทะเลเมดิเตอร์เรเนียน ซึ่งสหรัฐฯก็ประท้วงการกระทำดังกล่าวถือว่า ไม่ปลอดภัย.
กองทัพสหรัฐฯแถลงเมื่อ 15 เม.ย. อ้างกองเรือสังกัดกองทัพพิทักษ์การปฏิวัติอิสลาม (IRGCN) ของอิหร่าน 11 ลำ แล่นโฉบเข้าใกล้เรือรบของกองทัพสหรัฐฯ กับหน่วยลาดตระเวน 6 ลำ
อ่าวเปอร์เซีย,เรือรบสหรัฐฯ,กองทัพพิทักษ์การปฏิวัติอิสลาม,IRGCN,เรือรบอิหร่าน,กองทัพเรือสหรัฐ,ข่าววันนี้